Source: https://v1.juristaitab.ee/forum/viewtopic.php?t=4747
Timestamp: 2020-07-10 05:46:43+00:00
Document Index: 1137852

Matched Legal Cases: ['§ 111', '§ 114', '§ 131', '§ 173', '§ 173', 'Kohus ', '§ 111']

tulumaksu tagastus - juristaitab.ee
15 Mär 2016, 12:49
Mulle on välja kuulutatud eraisiku pankrot.
Maksuametist väljastati mulle tuludeklaratsiooni lehed, millele ma kirjutasin oma konto numbri, kuhu tulumaks tagastada.
Viisin need siis pankrotihaldurile, kes lubas edasi Maksuametisse saata.
Nädal hiljem lugesin e-maksametist, et pean saama 246 eurot, aga konto, kuhu raha laekub, oli paknkrotihalduri oma.
Hetkel olen töötu ja töötukassas arvel.
Kuidas on minul võimalik see raha kätte saada ja mis õigustel?
18 Mär 2016, 12:43
Pankrotimenetluses arestib haldur võlgniku vara Täitemenetluse seadustiku alusel.
Ja seal on kirjas:
TMS § 111. Sissenõude pööramine nõudele
TMS § 114 lg 5
Kui kohtutäitur on saatnud kolmandale isikule täitmiseks nõude arestimisakti, loetakse arestimisakt jõus olevaks ka võlgniku poolt tulevikus tekkiva nõude suhtes. Arestimisakt kehtib, kuni nõue täidetakse. Kui nõue on täidetud, tühistab kohtutäitur viivitamata arestimisakti ja teavitab arestimisakti tühistamisest võlgniku suhtes kohustatud kolmandat isikut.
Maksu- ja Tolliameti poolt tagastatamisele kuuluv summa on samasugune nõue, mida pankrotihaldur saab arestida.
Järgmised paragrahvid räägivad sellest, mida ei saa arestida:
TMS § 131. Sissetulek, millele ei saa pöörata sissenõuet
6.1) töövõimetoetus;
[ <https://www.riigiteataja.ee/akt/113122014001> RT I, 13.12.2014, 1 - jõust. 01.07.2016 (jõustumine muudetud - RT I, 17.12.2015, 1)]
Seega nendes loeteludes ei ole Maksu- ja Tolliameti poolt tagastatavat enamkinnipeetud üksikisiku tulumaksu.
Seega kõike kogumis hinnates on pankrotihaldur käitunud õigesti. Nimetatud summast kaetakse pankrotimenetluse kulud.
Summat haldurilt tagasi nõuda ei ole võimalik, sest haldur ei ole rikkunud seadust.
sooviksin siiski täpsustada seda tulumaksu tagastust.toon väljavõte ühele inimesele saadetut vastusest mis nagu mulle tundub on samasugune situatsioon.
Re: Pankrotis füüsiline isik ja tuludeklaratsioon
Postitus 16 Veebr 2016, 17:13
Kohustustest vabastamise menetluse kestel on inimesel õigus saada Vabariigi Valitsuse kehtestatud alampalk + 1/3 alampalgast iga alaealise lapse kohta + 25 % sissetuleku tulutoovast osast.
Kui küsija käib tööl ja saab alampalgast suuremta palka, siis tagastamisele kuuluv enamkinnipeetud tulumaks on tulu, millest tal on õigus enda käsutusse saada 25 % ja 75 % peab mine võlausaldajatele väljamakstava summa hulka. Võlausaldajatele tehakse väljamaksed 1x aastas.
hetkel olen töötu ja ainuke sissetulek on töötuabiraha 140 eurot.miks ma ei saa siis seda enammakstut tulumaksu 246 eurot.
08 Apr 2016, 16:20
PankrS § 173 lg 3 esimese lause kohaselt loetakse võlgniku töö- või teenistussuhtest või muust sarnasest suhtest saadud tulu või ettevõtlusest saadud tulu nõuded loovutatuks usaldusisikule.
PankrS § 173 lg 4 kohaselt peab käesoleva paragrahvi lõikes 3 nimetatud tulust usaldusisik võlgnikule üle andma 25 protsenti. Kohus võib asjaolusid arvestades määrata sellest erineva määra.
Kuigi TMS § 111 ütleb, et sissenõude pööramiseks nõudele arestib kohtutäitur nõude ja kohustab võlgniku suhtes kohustatud kolmandat isikut täitma kohustuse sissenõudja kasuks kohtutäiturile. Arestimisaktiga keelab kohtutäitur ka võlgnikul nõuet käsutada, eelkõige nõuet sisse nõuda.
Pankrotimenetluses teostab pankrotihaldur arestimist, seega saab arestimist teostada vaid pankrotihaldur, aga mitte usaldusisik.
Seega, kui inimene käiks tööl ja saaks töötasu, siis peaks ilmselt tagastamisele kuuluv enamkinnipeetud üksikisiku tulumaks minema ka usaldusisikule ja usaldusisik peaks sellest tegema 25 %-lise tagasimakse.
Aga kuna küsija tööl ei käi ja kuna usaldusisikule peab n-ö loovutama vaid töö- või teenistussuhtest saadud tulu, siis tagastamisele kuuluv enamkinnipeetud tulumaks peaks jääma töötule küsijale.